[{"text_idx": "#000001", "text": "Nun jam aperis fasko da dokumentoj pri la rezultoj de la kongreso en la retejo de UEA:"}, {"text_idx": "#000004", "text": "-dek unu elstaraj agantoj premiitaj"}, {"text_idx": "#000007", "text": "Ni do lasas tiujn aferojn al la gazetaraj komunikoj de tiu c\u0302i organizaj\u0302o kaj provu informig\u0302i kion raportas aliaj."}, {"text_idx": "#000008", "text": "Barbara Pietrzak de la Pola Retradio raportas en la elsendo de la 2-a de au\u0306gusto, ke gripa mini-epidemio disvastig\u0302is inter kongresanoj. Malgrau\u0306 iuj paroloj pri la bona vetero tie, tamen en Bonaero ja estas vintro. Sanon al c\u0302iuj kongresintoj!"}, {"text_idx": "#000009", "text": "En la sama radioprogramo s\u0302i interparolas kun Maciej Jaskot pri la Esperantologia Konferenco, okazinta j\u0302au\u0306de, la 31-an de julio. G\u0302i c\u0302i-jare estis sub la prizorgo de Jose\u0301 Antonio Vergara kaj Esther Schor kaj konsistis el referaj\u0302oj de jenaj kvar personoj."}, {"text_idx": "#000012", "text": "-Christer Kiselman pri la Akademio de Esperanto fronte al novaj taskoj"}, {"text_idx": "#000013", "text": "-Maciej Jaskot pri falsaj amikoj en tradukado inter la hispana kaj Esperanto"}, {"text_idx": "#000015", "text": "La Pola Retradio ankau\u0306 informas pri tio, ke vendrede, la 1-an de au\u0306gusto la Oratora Konkurso, kiun rajtas partopreni gejunuloj malpli-ol-30-jaraj, superis la nivelon de la lastaj jaroj kaj montrig\u0302is tiom sukcesa, ke la publiko lau\u0306te esprimis sian kontrau\u0306staron al la ideo, de kelkaj jaroj s\u0302vebantan, ke oni abolu tiun c\u0302i programeron."}, {"text_idx": "#000016", "text": "Kiel bridi la asocion gau\u0306c\u0302e?"}, {"text_idx": "#000017", "text": "En la fino, revenante tamen al movadaj temoj, ni rimarku, ke Jukka Pietila\u0308inen raportas por Libera folio en la kvina raporto pri la kongreso, ke dum tiu c\u0302i kongreso \"la novaj ambiciaj planoj s\u0302ajnas forpreni atenton de la jam tradiciaj kaj bone funkciantaj programeroj kaj agadoj\". Estas pro tio, ke \"aparte multe oni parolis pri la neglekto de kulturo en la programo (...) kaj en la raporto de la forumo pri la komunumo. C\u0302i-jare ekzemple ne okazis programero pri la Belartaj Konkursoj, en la programero Novaj libroj estis prezentita nur unu libro, kaj mankis teatraj\u0302o en la programo.\""}, {"text_idx": "#000018", "text": "La novaj ambiciaj planoj parte aludas al tio, kiel jam raportite en Libera folio en la unua prikongresa raporto, ke \"la nova estraro portis al la kongresa programo sufic\u0302e multe da s\u0302ang\u0302oj. La tagoj de la kongreso ricevis novajn nomojn \u2013 ne plu estas tago de la libro au\u0306 tago de la lernejo, sed la tagoj titolig\u0302as lau\u0306 c\u0302efaj punktoj de laborplano: lundo estas Tago de konsciig\u0302o, mardo estas Tago de kapabligo, j\u0302au\u0306do estas Tago de komunumo kaj vendredo Tago de kunordigo\"."}, {"text_idx": "#000019", "text": "El tio oni povis senti la grandan entuziasmon de Mark Fettes s\u0302ang\u0302i la asocion kaj la kongreson, sed restas fakto, kiun la prezidanto mem agnoskas en intervjuo al la C\u0302ina Radio Internacia, ke \"c\u0302ar ni estas pli-ol-100jara Asocio, pli-ol-100jara movado,(...) do ni devas nur tre zorge s\u0302ang\u0302i aferojn \u2013 oni ne povas s\u0302ang\u0302i c\u0302ion per unu bato, ec\u0302 se oni mem opinias, ke io estas malmoda au\u0306 iel ne plu tau\u0306ga au\u0306 plibonigenda.\""}, {"text_idx": "#000020", "text": "Skribante c\u0302i tiujn liniojn mi subite rememoras, ke la prezidanto de UEA komencis sian festparoladon per la mencio de verko pri gau\u0306c\u0302oj. Reference al tiu-speca latinamerika vakero, mi diru, ke en la dua jaro kun Fettes kiel la prezidanto de UEA, ni vidu kiel li gau\u0306c\u0302e bridos la mondan asocion."}, {"text_idx": "#000021", "text": "Per tiuj vortoj mi volas fini tiun c\u0302i serion de mozaikoj pri la UK en Bonaero, kolektitaj de diversaj fontoj kaj nelaste dank' al afableco de miaj geamikoj, kiuj sendis informojn kaj fotojn, au\u0306 permesis ilian reproduktadon. Dankon al ili c\u0302iuj!"}]